Ndedema Lodge | LekkeSlaap
Ndedema Lodge is in die skilderagtige dorpie Clanwilliam geleë, net sowat 2 ure se ry van Kaapstad af. Dié bekoorlike dorpie is een van die oudste dorpies in die land en is teen die voet van die majestueuse Sederberge geleë. Dis ver genoeg van die pad af sodat jy van tyd kan vergeet, maar naby genoeg vir 'n vinnige wegbreek uit die stad en is ook die ideale oornagplek op pad na Namibië en die Kalahari Gemsbokpark.
Die akkommodasie bestaan uit 5 kamers wat individueel versier is met antiekware en geriewe soos ruim badkamers, lugversorging, 'n yskassie en tee- en koffiemaakgeriewe. Al die badkamers is toegerus met 'n bad en aparte stort.
Engelse ontbyt word in die elegante eetkamer voorgesit of in die tuin met sy vrugtebome, blomme en geure. Daar is ook 'n swembad en veilige parkeerplek vir gaste.
Dié stylvolle Victoriaanse huis is na die Khoisan-woord "Ndedema" vernoem wat die mees gesogte wildsbok in hulle dierekoninkryk. Hulle het geglo dié heilige dier verteenwoordig fisiese en spirituele superioriteit. Ons streef daarna om die gees van dié majestueuse dier gestand te doen en mik om uitmuntende diens en gehalte te bied.